OpenLLM-France/wikimedia huggingface dataset:
# Marrazketa tekniko

Marrazketa teknikoa, gauzakiak grafikoki irudikatzeko sistema bat da, haiek aztertzea errazteko informazio nahikoa emateko, bere marrazkia egiten laguntzeko eta, ondoren, eraiki eta mantentzeko xedearekin. Baliabide informatikoen bidez, edo zuzenean, paper edo beste gai lau batzuetan eskuz egiten da.
Gauzakiak, atalak, makinak, eraikinak, hiri-planoak, etab... oinplanoan irudikatzen dira (goialdeko bista, sabaiko bista, solairu-oinplanoa, estalkia, etab...) altxaeran (aurretiko bista edo albokoa, gutxienez bat), eta sekzioetan (edo mozketa idealetan), bere neurriak, akotazioen bidez argi adieraziz. Gutxienez, bi proiekzio (gauzakiaren bistak) behar dira, gauzakiari buruzko informazio baliagarria emateko.
Marrazketa teknikoak, zirriborro, krokis, eskema, diagrama, plano elektriko eta elektronikok, elementu mekaniko ororen irudikapenak, arkitektura eta hirigintza planoak bezalako lanak hartzen ditu, kontzeptu geometrikoen laguntzarekin ebatziak, non, matematika, euklidestar geometria, perspektiba eta eskala mota ezberdinak, etab... aplikatuz.
Marrazkia, material ezberdin askotan egin daiteke, paper, margo-oihal edo azetato (mylar) mota ezberdinak, adibidez. Pantailan ere proiekta daiteke, monitore batean erakutsi, bere bolumenen animazio grafikoak irudikatu, etab...
Marrazki teknikoa egiteko, gai edo tresna ezberdinak erabiltzen dira: mota ezberdineko erregelak, konpasak, arkatzak, eskuairak, kartaboia, marrazketa luma, errotuladoreak, etab... Gaur egun, nagusiki, informatika erabiltzen da, programen bidez lagundutako diseinuaren arloan (Ordenagailuz lagundutako diseinua, 3D, bektoriala, etab...) emaitza ezin hobeekin eta etengabeko hobekuntza prozesuan.
Marrazkiak gai fisiko batean egiteko, araututako neurriko paper berezia erabiltzen da. Erabiliena, A saila da, honetako tamainarik nagusienak, milimetrotan, hauek direlarik:
A0 - 840 x 1189
A1 - 594 x 840
A2 - 420 x 594
A3 - 297 x 420
A4 - 210 x 297
A5 - 148 x 210

## Irudikapenak

Marrazketa teknikoaren perspektiba edo irudikapenik ohikoenak, honako hauek dira:
* Sistema diedrikoa
** oinplanoa
** altxaera
*** akotazioa
* perspektiba axonometrikoa
** perspektiba isometrikoa
** perspektiba dimetrikoa
*** perspektiba kabailera
** perspektiba trimetrikoa
* perspektiba konikoa

## Ikus, gainera

* Perspektiba.
* Marrazketa lanabesak.

## Kanpo estekak

* Datuak: Q192521
* Multimedia: Technical drawing / Q192521
# Marrazketa lanabesak

Marrazketa lanabesak ordenagailua erabili gabe marrazki teknikoak egiteko erabiltzen diren lanabes tradizionalak izendatzeko erabiltzen da. Planoak, erremintak, makinak marrazkien bidez diseinatzeko erabili izan diren lanabes multzoa: marrazketa-mahaiak, arkatzak, ezabagomak, zorrozkailuak, erregelak, erregela graduatuak, eskala-erregelaak, eskuairak, kartaboiak, T erregelak (edo ''Paralex'' erregelak), arkatz markatzaileak, konpasak, angelu-garraiagailuak...

## Kanpo estekak

* Datuak: Q190932
* Multimedia: Case of drawing instruments / Q190932
# Marrazle

Marrazlea edo plotterra ordenagailuaren irteerako periferikoa da, ordenagailuaren kontrolpean grafikoak, kurbak, etab. marrazten dituena. CAD programen laguntzarekin diseinu arkitektonikoak egiteko erabiltzen da batez ere, laser inprimagailuekin ordezkatzeko joera egon arren, azkarragoak direlako baina ez hain zehatzak.

## Kanpo estekak

* Datuak: Q193255
* Multimedia: Plotters / Q193255
# Marrazki bizidunak

Marrazki bizidunak zinema mota berezia da non eskuz, ordenagailuz edo beste bide batzuez egindako irudien sekuentziak mugimendua sortzen duen, soinuekin eta bestelako efektuekin konbinatuta.
Zinemaz gain, marrazki bizidunak telebistan ere oso erabiliak dira, hala telesailetan nola iragarkietan.

## Historia

1920ko hamarkadan teknika honen lehenengo lanak erakutsi zituzten publikoki, zuri-beltzez eta soinurik gabe, Felix katua adibiderik ezagunena izanda. 1928an Walt Disneyk urrats bat aurrerago eman zuen soinua sartzen, Mickey sagua haren pertsonaia famatuaren bidez, eta 1941ean beste bat "Fantasia" pelikularekin.
Ordutik, The Walt Disney Companyk ibilbide luze eta arrakastatsua izan du ekoizpen ugarirekin, gaur egun izanda konpainiarik ezagunen eta handiena.

## Euskal Herrian

Euskarazko lehenengo lan azpimarragarriak XX. mendearen bukaeran egin zituzten: Pernando Amezketarrari buruzko marrazki sorta egin zuten, telesail moduan ETB-1ean eskainia. Hastapen horietan, "Kalabaza tripontzia" lana ere aipatzekoa da.
Gaur egun Irusoin euskal konpainiarik aktiboena da, bai animazioan baita luzemetraietan ere. Lan animatuen artean "Cristóbal Molón", "Supertramps", "Glup" eta "Karramarro Uhartea" nabarmentzekoak dira.
Beste ekoiztetxe batzuen bidez eginda, "Olentzero eta subilaren lapurreta" eta "Olentzero, gabonetako ipuina" ditugu.

## Kanpo estekak

* (Gaztelaniaz)(Ingelesez)Irusoin konpainiaren webgunea
* Datuak: Q202866
* Multimedia: Animated films / Q202866
# Marrazkilari

Marrazkilaria marrazkigintzan profesional edo zale gisa aritzen den pertsona da. Marrazkilari batek egindako marrazkia artistikoa, dokumentala, teknikoa edo beste profesional batzuen lanerako oinarria izan daiteke.

## Historia

Marrazkigintza historikoki gizakiaren aktibibitate goiztiarra izan da. Historiaurreko garaian, marrazteko euskarriak arroka gainazal lauak ziren, artistek ikatz eta kolore ezberdinetako lurrekin markatzen zituztenak. Marrazkia hormetan edo hainbat euskarritan egindako ebakiduraz ere lantzen zen: egurran, hezurran, e.a.
Egiptoko eskribauek papiro-orriak erabiltzen zituzten eta horietan tintaz marraztu egiten zituzten beren hieroglifoak. Beste zibilizazio batzuek animalien larruak (pergaminoak) erabili zituzten; baita ere eraikinak edo itsasontziak. Erdi Aroan pergaminoa erabiltzen zen, gero papera marrazki eta idazteko euskarri gisa.
Pizkunde garaian, marrazketa arkitektonikoa sistematiko bihurtu zen, marrazki topografikoa bezala, kartografiaren laguntzailea, marrazkiaren adar jakin bat bihurtu zena. Industria-iraultzatik, marrazkiaren espezialitateak gero eta gehiago bereizi ziren alor zehatzetan.
XIX. mendean marrazketa teknikoa irakaskuntza jakin bat sortuz bereizi egin zen. Arte grafikoak margolarien pinturatik nahiko isolatuta dauden lanbide multzo bat osatzen dute, esaterako, hasierako prestakuntzan eta jardun profesionalean. XX. mendearen amaieratik, plano eta diagramen diseinatzaileek beren lanetarako ordenagailuz lagundutako marrazketa eta ordenagailuak ere erabil ditzakete. Geroxeago, tresna horiek komikiak, ilustrazioak eta sarean argitaratzeko erabiltzen dira.

## Marrazki artistikoa

Marrazkia arte-jarduera plastiko ia guztien oinarrian dago. Margolari batek, oro har, aldez aurreko marrazki bat egiten du pintura bati aurre egin baino lehen. Hala egiten dute baita ere grabatzaileek (egurrez grabatuak, linograbatuak, akuaforteak, burilak, taila gozoa) eta litografoek ere. Eskuarki, eskultore batek ere hainbat marrazki egin ohi ditu eskultura bat egiteko erabiliko duen materiari ekin aurretik (marmola, granitoa, etab.).

## Industrian

Bestalde, arkitekto batek marrazkia ere erabiltzen du bere proiektua bistaratzeko eta dagozkion planoak marrazteko. Gauza bera beste arlo askotan gertatzen da: karaktere tipografikoen sortzaile bat marrazkiaz baliatzen da sortzen dituen letrak eta sinboloak bistaratzeko eta ukitzeko, baita estilista bat (moda-diseinatzailea) eta ikusizko adierazpenetan, bitxigintzan, lorezaintzan eta paisaia-diseinuan ere.

## Erreferentziak

* ↑ https://dle.rae.es/dibujante
* ↑ https://www.ucm.es/dialogosatravesdelahistoria/v1,-los-dibujantes-de-mapas,-los-cartografos-como-artistas-y-cientificos
* ↑ https://www.123test.com/es/profesiones/profesion-dibujante-técnico~dibujante-técnica/
* ↑ Vallet (Pascal), « Les dessinateurs. Un regard ethnographique sur le travail dans les ateliers de nu », L'Harmattan, 2013, 192 or.

## Kanpo estekak

* Datuak: Q15296811
* Multimedia: Drawers (artists) / Q15296811
# Marrazketa-taula

Marrazketa-taula zurezko taula edo kontratxapatua (metalezkoa edo plastikozkoa ere) da, dimentsio ezberdinak izan ditzakeena, beti angeluzuzena, non marrazketa tekniko edo artistikoa egiteko paper-orri bat finkatzen den.
Marrazketa-tauletan ohikoa izaten zen erregela paralelo bat finkatzea. Taula horiek marrazketa teknikorako propio eginda ez zeuden mahaien gainean erabil zitezkeen. Ohikoa izaten zen papera taulara finkatzea marrazkia amaitu bitartean eta taula mahai batetik bestera eramatea marrazkia amaitu baino lehen beharra baldin bazegoen.
(Marrazketarako propio egindako mahaiei buruz jakiteko, ikus: marrazketa-mahai).

## Kanpo estekak

* Datuak: Q65216865
# Municheko Unibertsitatea

Municheko Unibertsitatea, Munich hiriko unibertsitate publikoa da. Alemaniako zaharrenetakoa da, eta bigarren handiena, ikasle-kopuruari dagokionez.
Ludwig-Maximilians-Universität München (LMU Munich) du izen ofiziala: unibertsitatea 1472an fundatu zuen Luis IX.a Bavariakoa dukearen (Ludwig) eta orduko errege Maximiliano I.aren (Maximilian) izenak batzen ditu.
Alemaniako eta Europako unibertsitate entzutetsuenetako bat da, XIX. mendeaz geroztik, bereziki. Unibertsitate honetan aritu dira 34 Nobel saridun, besteak beste, Wilhelm Röntgen, Werner Heisenberg, Otto Hahn and Thomas Mann.
LMU Munichen ibilitako ikasle asko nabarmendu ziren mekanika kuantikoa garatzeagatik. Horietako bat da Max Planck, teoria kuantikoaren sortzailea eta 1918ko Fisikako Nobel sariduna. Mekanika kuantikoaren fundatzailetzat hartzen diren Werner Heisenbergek eta Wolfgang Paulik ere lotura estua izan zuten unibertsitatearekin. Gerhard Ertl Kimikako Nobel sariduna ere irakasle izan zen Municheko Unibertsitatean 1973tik 1986ra.
Europako unibertsitateen artean, aitzindari da ikerketan eta bikaintasunean. Bostehun urtetik gorako ikerketa-tradizioa du, eta Alemanian goi-mailako ikerketa sustatzen duen bikaintasun-ekimenean jarrita ditu indarrak, egungo ikerketa-profila hobetzeko eta etorkizunera begira unibertsitateak nazioartean duen lekua indartzeko.
2010-2011 ikasturtean, 49.000 ikasle, 700 irakasle eta 13.000 langile zituen.
Unibertsitateak 18 fakultate ditu: teologia katolikoa, teologia protestantea, zuzenbidea, enpresa eta administrazioa, ekonomia, medikuntza, albaitaritza, historia eta arteak, filosofia, psikologia eta hezkuntza-zientziak, kultura-ikasketak, hizkuntzak eta literaturak, gizarte-zientziak, matematika informatika eta estatistika, fisika, kimika eta farmazia, biologia eta geozientziak.
Fakultate horiez gainera, ikerketa-zentro asko ditu. Programa akademikoak osatzeko, fakultate eta diziplina arteko proiektuak egiten dituzte.

## Municheko Unibertsitateko Nobel saridunak

* Adolf von Baeyer, (1909)
* Hans Bethe, (1967)
* Gerd Binnig, (1986)
* Günter Blobel, (1999)
* Konrad Emil Bloch, (1964)
* Eduard Buchner, (1907)
* Peter Debye, (1936)
* Ernst Otto Fischer, (1973)
* Hans Fischer, (1930)
* Karl von Frisch, (1973)
* Theodor W. Hänsch, (2005)
* Werner Heisenberg, (1932)
* Gustav Hertz, (1926)
* Wolfgang Ketterle, (2001)
* Hans Adolf Krebs, (1953)
* Richard Kuhn, (1938)
* Max von Laue, (1914)
* Otto Loewi, (1936)
* Feodor Lynen, (1964)
* Wolfgang Pauli, (1945)
* Max Planck, (1918)
* Wilhelm Conrad Röntgen, (1901)
* Bert Sakmann, (1991)
* Johannes Stark, (1919)
* Heinrich Wieland, (1927)
* Wilhelm Wien, (1911)
* Richard Willstätter, (1915)

## Kanpo estekak

* (Ingelesez) Municheko Unibertsitatearen webgune ofiziala
* Datuak: Q55044
* Multimedia: Ludwig-Maximilians-Universität München / Q55044
# Municipal Waste

Municipal Waste, 2000. urtean Richmonden (Virgina, Estatu Batuak) sortutako Hardcore eta Trash taldea da.

## Taldekideak

* Tony Foresta - Ahots
* Ryan Waste - Gitarra
* Dave Witte - Bateria
* Land Phil - Bajua

### Lehenagoko Taldekideak

* Brendon Trache - Bateria
* Andy Harris - Bajua
* Brandon Ferrell - Bateria

## Historia

Municpal Waste, Estatu Batuetan sortutako taldea da. Taldearen influentzien barruan, Suicidal Tendencies, Dirty Rotten Imbeciles edota Nuclear Assault bezalako taldeak daude.
Beraien abestiak, alkohola, festa eta dibertsioan oinarritzen dira. Baita, mundu post-apokaliptiko batean ere. Bere jarrerak eta musikak, jende asko gerturatu du musika eszena berri batean. Bere musikarekin, 80ko hamarkadako Crossover mugimendua berritu nahi dute.
2002.urtean lehen formazio aldaketa burutu zen, Brendan Trachek taldea utzi zuen eta. Bere ordez, Brandon Ferrell sartuko da taldean. Aldaketa honekin, Tango and Thrash diska kaleratu zuten. 6 aste beranduago berriz, beraien lehen lan luzea kaleratzen dute, Waste ´em all izenekoa.
2005ean, Earache Records zigiluarekin sinatu zuten. Honela, Hazardous Mutation diska kaleratu zuten urte bukaeran. 2006an, Sick of it all taldearekin batera biran joan ziren Europa eta Australia osoan zehar.
2007an, oraingoz beraien azken lana den The Art of Partying diska kaleratu zuten.

## Diskografia
### Diskak

* Waste 'em All (2003, Mordar)
* Hazardous Mutation (2005, Earache Records)
* The Art of Partying (2007, Earache Records)
* Massive Aggressive (2009, Earache Records)

### EP-ak

* Municipal Waste (2001, Amendment/Busted Heads)

### Split-ak

* Municipal Waste / Crucial Unit (2002, Six Weeks Records)
* Tango & Thrash - Municipal Waste / Bad Acid Trip (2003, Mordar)
* Louder Than Hell (2005, Six Weeks Records)

## Kanpo estekak

* (Ingelesez)Municipal Waste taldearen web orri ofiziala
* Datuak: Q922034
* Multimedia: Municipal Waste / Q922034
# Municheko Residenz

Residenz Bavariako erregeen aintzinako jauregia da, Munich hiriaren erdialdean dagoena. Alemaniako hiri-jauregi handiena da eta gaur egun museo erabilpena du.

## Historia

Wittelsbach familiaren aurreko etxea defendatzeko zaila zenez harresi eta putzuak zituen gotorleku berria (Neuveste) eraiki zuten 1385ean. Estilo gotikoan eraikia izan zen. 1568 eta 1571 artean Alberto V.a Bavariakoaren antigualeko bilduma handia gordetzeko pabiloi berria (Antiquarium) jaso zen, baina erregeen oturuntzak egiteko erabili zen batez ere.
Kaperak, egongelak eta logelak gehituz joan zitzaizkion XVII menderako jauregiak auzo guztia hartzen zuelarik. Lau mendeetako lanen ondoren estilo nahasketa handia nabari da, hala nola pizkundekoa, barrokoa, rokokoa eta klasizismoa.
Bigarren Mundu Gerran suntsitua izan zen baina Marshall Plana erabiliz berreraiki zen.

## Kanpo estekak

* (Ingelesez) Webgune ofiziala
* Datuak: Q686548
* Multimedia: Münchner Residenz / Q686548
# Municipium

Municipium (pluralean municipia) hitz latinoa hiri mota bat izendatzeko erabili zen Antzinako Erroman. Etimologikoki, udalerriko municipes-en ("betebehardunak") edo hiritarren arteko gizarte-kontratua zen. Betebeharrak (munera) herritarrek bere gain hartzen zituzten modu komunitarioan, pribilegioen eta herritarren babesaren truke beren. Herritar bakoitza municeps bat zen.
Erromatar kolonia motako hiriekin alderatuta, muncipium batek, maila baxuagoa zuen baina autonomia handiagoa zuen. Aldi berean, oppida stimpendiaria bat baino maila politiko altuagoa zuen, eta hiri (civitas) izendapena ez zuen herri edo biztanle-aglomerazio baina altuagoa (herri federatua, praefecturae, fora, vici, conciliabula, castella, canabae...

## Historia

Erromak k.a. IV. mendean sortu zituen lehen municipia, Liga Latinoa desegin ostean. Hasieran udalerri horietako biztanleak erromatar hiritarrak ziren (Erromako hiritartasuna zuten), bozkatzeko eskubiderik gabeak. Italiako probintziak erromatar estatuaren barruan sartu ahala, municipia horietako biztanleak Erroma hirira joaten zirenean, boto-tribuetan erregistratzen ziren eta eskubide politiko guztiak lortzen zituzten. Zenbait hiriri boto-eskubideak eman zitzaien eta aldi berean autonomia pixka bat onartu zitzaien, beren gobernuak eta tokiko magistratuak kontserbatu baitzituzten, botere judizial eta finantzario mugatuak bazituzten ere. Hala ere, municipium-a Erromaren jurisdikziopean geratzen zen kanpo-politikako gaietan, tropak eman behar zizkioten Erromari, eta ez zitzaien txanponik egiten usten. Gerra Sozialaren ondoren (K. a. 90-89 ), latindar eta italiar komunitate guztiak hiritar erromatarren municipia bihurtu ziren.
Municipium-aren sistema, neurri handi batean, latin hiztunen probintzietan nagusitu zen, baina oso gutxitan gertatu zen gauza bera iparraldean edo greziera erabiltzen zuten ekialdeko probintzietan. Udalerri mota honetako diru-sarrera nagusiak hiritar aberatsen dohaintzak izan ziren, esportazio- eta inportazio-zergak eta hiriko lur publikoen diru-sarrerak. Inperioko probintzietan, tokiko aristokraziak kontseilu bat osatzen zuen, tokiko politika eta finantzak gainbegiratzen zituena, magistratuen eskumenen mende jarriz. Udal kontseiluko parte-hartzaileei decurioi esaten zitzaien, eta osatzen zuten talde, erromako senatarien imitazioz, ordo decurionum. Zure hiriko ordo decurionum-ean sartzea ohore handia zen, eta botere iturria. Municipium-aren sistemari esker, mendebaldeko Europa erromatartu egin zen. Erromatar hiritartasuna inperioko biztanle gehienei eman zitzaienean K.o. 212. urtean, Karakala enperadorearen garaian, sistema zaharkitu egin zen.

## Erreferentziak

* ↑ (Ingelesez) «Municipium | ancient Roman government | Britannica» www.britannica.com (Noiz kontsultatua: 2023-02-10).

## Ikus, gainera

Beste erromatar hiri, herri eta herrixka mota administrazioaren ikuspuntutik:
* Oppidum
* Pagus
* Erromatar hiri
* Erromatar kolonia
* Canaba
* Vicus
* Villa (Antzinako Erroma)
* Mansio

## Kanpo estekak

* Datuak: Q213468
* Multimedia: Municipium / Q213468
# Municheko metroa

Municheko metroa (alemanieraz: U-Bahn München), Alemaniako Munich hiriko garraiobide publikoa da. 1971ko urriaren 19an zabaldu zen eta gaur egun metro-sareak sei linea eta 103,1 kilometro dauzka.
2013an 384 milioi bidaiarik erabili zuten.

## Lineak

2010ean sei linea zeuden guztira:
| Ibilbidea | Luzera | Geltokiak | Geltokien arteko tartea |
| Olympia-Einkaufszentrum – Westfriedhof – Hauptbahnhof – Sendlinger Tor – Kolumbusplatz – Mangfallplatz | 12,185 km | 15 | 870 m |
| Feldmoching – Harthof – Scheidplatz – Hauptbahnhof – Sendlinger Tor – Kolumbusplatz – Giesing – Innsbrucker Ring – Trudering – Messestadt Ost | 24,377 km | 27 | 938 m |
| Moosach – Olympia-Einkaufszentrum – Olympiazentrum – Scheidplatz – Münchner Freiheit – Odeonsplatz – Marienplatz – Sendlinger Tor – Implerstraße – Obersendling – Fürstenried West | 19,444 km | 25 | 800 m |
| Westendstraße – Heimeranplatz – Theresienwiese – Hauptbahnhof – Karlsplatz (Stachus) – Odeonsplatz – Max-Weber-Platz – Arabellapark | 9,245 km | 13 | 770 m |
| Laimer Platz – Westendstraße – Heimeranplatz – Theresienwiese – Hauptbahnhof – Karlsplatz (Stachus) – Odeonsplatz – Max-Weber-Platz – Ostbahnhof – Innsbrucker Ring – Neuperlach Zentrum – Neuperlach Süd | 15,435 km | 18 | 908 m |
| Garching-Forschungszentrum – Fröttmaning – Münchner Freiheit – Odeonsplatz – Marienplatz – Sendlinger Tor – Implerstraße – Harras – Klinikum Großhadern | 27,416 km | 26 | 1097 m |

## Argazkiak

* Mangfallplatz geltokiaren ikuspegia.
* Feldmoching geltokia.
* C motako trena.
* U6 lineako geltokia.

## Ikus, gainera

* Munich

## Kanpo estekak

* (Ingelesez) Metroari buruzko informazioa Urbanrail.net webgunean.
* (Alemanez) Metroa kudeatzen duen enpresaren webgunea.
* Datuak: Q164054
* Multimedia: Munich U-Bahn / Q164054
# Municheko Teknologia Unibertsitatea

Municheko Teknologia Unibertsitatea, Munich hiriko unibertsitate publikoa. Europako unibertsitateen artean, aitzindari da ikerketan eta bikaintasunean. 2011-2012 ikasturtean, 32.000 ikasle, 500 irakasle eta 9.000 langile zituen.

## Kanpo estekak

* (Ingelesez) Municheko Teknologia Unibertsitatearen webgune ofiziala
* Datuak: Q157808
* Multimedia: Technische Universität München / Q157808
# Muniellosko natura erreserba integrala

Muniellosko natura erreserba integrala (asturieraz: Reserva Natural Integral de Munieḷḷos) Asturiasko hego-mendebaldean kokatutako natura erreserba da, Cangas del Narcea eta Ibias kontzejuen artean, Narcea, Degaña eta Ibiasen iturrietako parke naturalaren barnean. 59,7 kilometro koadroko gunea da, hiru mendirekin: Muniellos mendia, La Viliella eta Valdebois mendia. 680 metroko latuera du bere gunerik baxuenean eta 1640 metrokoa Candanosa tontorrean. Muniellos mendia da natura erreserbaren bihotza, izen bereko ibaiaren jaiolekuan.
Erreserba honek Espainiako hariztirik handiena eta Europako kontserbatuenetako bat babesten du.

## Kanpo estekak

* Datuak: Q3457636
* Multimedia: Reserva Natural Integral de Muniellos / Q3457636
# Montpon-Ménestérol kantonamendua

Montpon-Ménestérol kantonamendua Frantziako kantonamendu bat da. Dordoina departamenduan dago, Akitania Berria eskualdean. Guztira 19 udalerri ditu eta Montpon-Ménestérol da bere hiriburua.

## Kanpo estekak

* Datuak: Q1257180
# Montpollin

Montpollin Frantziako udalerria da, Maine eta Loira departamenduan dagoena, Loirerria eskualdean. 2013an 182 biztanle zituen.

## Demografia
### Biztanleria

2007an Montpollin udalerrian erroldatutako biztanleak 182 ziren. Familiak 68 ziren, horien artean 11 pertsona bakarrekoak ziren (11 bakarrik bizi ziren gizonak), 25 seme-alabarik gabeko familiak ziren eta 32 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 85 etxebizitza zeuden, 68 familiaren etxebizitza nagusia ziren, 9 bigarren erresidentzia ziren eta 8 hutsik zeuden. Etxebizitza guzti hauek 82etxeak ziren. 68 etxebizitza nagusietatik 53 bere jabearen bizilekua ziren eta 15 alokairuan okupaturik zeuden; 3 etxek bi gela zituzten, 7 etxek hiru zituzten, 21 etxek lau zituzten eta 37 etxek bost zituzten. 61 etxek euren parking plaza propioa zuten azpian. 29 etxetan ibilgailu bat zegoen eta 35 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Montpollin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 8 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 4 | 65-69 | 4 |
| 8 | 60-64 | 4 |
| 0 | 55-59 | 4 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 12 | 35-39 | 4 |
| 8 | 30-34 | 8 |
| 4 | 25-29 | 4 |
| 0 | 20-24 | 0 |
| 4 | 15-19 | 0 |
| 8 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 114 ziren, horien artean 99 aktiboak ziren eta 15 inaktiboak ziren. 99 pertsona aktiboetatik 90 lanean zeuden (49 gizon eta 41 emakume) eta 8 langabezian zeuden (4 gizon eta 4 emakume). 15 pertsona inaktiboetatik 8 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Diru sarrerak

2009an Montpollin udalerrian 75 unitate fiskal zeuden, 203,5 pertsonek osaturik. Pertsona bakoitzeko diru-sarrera fiskalaren mediana urteko 16.607 euro zen.

### Ekonomia jarduerak

2000. urtean Montpollin udalerrian 9 nekazaritza-ustiategi zeuden, 424 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q845597
* Multimedia: Montpollin / Q845597